**Települési nyilvános könyvtárak 2023. évi munkaterve**

**Bertha Bulcsu Művelődési Ház és Könyvtár  
Balatongyörök**

1. Rövid összefoglaló (legfeljebb 1500 karakter)

A 2022-es év már a megszokott rend szerint alakult, a nyitva tartást működést a járványhelyzet nem veszélyeztette, nem kellett már zárva tartani és a szigorú járványügyi előírások is lazultak (már nem kellett az olvasótérben sem maszkot hordani, illetve a védettségi kártya sem volt már elvárás a belépéskor).

Az elmúlt évben külön, a könyvtár által szervezett program, rendezvény nem nagyon volt, minden ilyen jellegű programot a művelődési házzal közösen szerveztünk és bonyolítottuk le. A 2023-as évre elnyert VEB 2023. illetve Pajta Program-pályázatnak köszönhetően idén is lesz több olyan rendezvény, amely a könyvtárral kapcsolatos: előadások és beszélgetések írókkal, irodalmárokkal, könyvbemutatók, kiállítások.

Könyvolvasó maratont idén sem tervezünk indítani, azonban a jeles napokhoz kötődően apróbb játékokkal, rejtvényekkel, fejtörőkkel, könyves kiemelésekkel készülünk. A gyermekek számára a tavasszal és az ősszel/télen rajzpályázatot hirdetünk, mivel ezek tavaly kimaradtak – idén pótoljuk.

Könyvtári órákat továbbra is szívesen tartunk az helyi óvodásoknak, amennyiben erre az óvodapedagógusoknak igényük van.

2018-ban bevezettük a könyvtárközi kölcsönzés szolgáltatást, ám azt idén sajnos ki kell vezetnünk, mivel technikailag nem tudjuk megoldani a könyvek elhozását, visszavitelét - postaköltséget pedig – érthető okokból – olvasóink nem szeretnének fizetni. Ez a szolgáltatásunk amúgy is veszített a népszerűségéből 2022-re. A házhoz szállítást, illetve a könyvcsomagok összekészítését továbbra is vállaljuk.

1. Stratégiai célok végrehajtása (legfeljebb 1000 karakter)

Nyitva tartásban, szolgáltatásokban, szabályokban változást nem tervezünk az idén. Továbbra is folytatjuk az eddigi munkát: maximálisan ellátni a könyvtári feladatokat a felhasználók igényeihez alakítva.

Balaton parti településként kiemelt feladatunk az itt tartózkodók ellátása: internet és WIFI biztosítása, szkennelés, másolás és nyomtatás lehetővé tétele, valamint könyvek és folyóira-tok kölcsönzése. Nyáron könyvtárunk nem zár be, hanem hosszabbított nyitva tartással üzemel. Hétfőtől szombatig tartunk nyitva.

A művelődési ház több pályázatot is megnyert, amelyből az évben megrendezésre kerülő programok lesznek finanszírozva. Ehhez kapcsolódunk be a könyvtárral, ír-olvasó találkozók lebonyolításával (finanszírozás: Pajta Program, VEB 2023).

Idén is tervben van és folyamatosan zajlik a kölcsönzők/beiratkozott olvasók állományának rendezése, az adatok karbantartása, az elhunyt, vagy már több, mint 5 éve beiratkozott személyek adatainak, beiratkozásának törlése.

1. Szervezet (legfeljebb 1000 karakter)

Szervezeti működésben változást nem tervezünk. Önkénteseket nem várunk, azonban a művelődési ház munkáját segítik önkéntesek – főként a nyári rendezvényes időszakban. Közösségi szolgálatra 2023-ban is van jelentkező 1-2 fő személyében, akikre rendszeresen számítunk, elsősorban a nyáron, illetve rendezvények lebonyolításánál.

1. Infrastruktúra (legfeljebb 1000 karakter)

A költségvetési korlátok miatt idén sem tervezünk komolyabb infrastrukturális változtatásokat, az IKT eszközök még viszonylag újak (1-5 évesek), a fizikai terek folyamatos karbantartás alatt állnak – szükség esetén az apróbb javítások elvégzésre kerülnek év közben. Komolyabb beruházásra, eszközpark-bővítésre nincs szükség.

Szóba került egy kisebb olvasó-tér bővítés, azonban ez még tervezés alatt áll, így nagy valószínűséggel csak a jövő évben valósul meg.

1. Gyűjteményi információk (legfeljebb 2000 karakter)

Gyűjteményfejlesztés az eddigi rendben folytatódik 2023-ban is, továbbra is a Bookline nagykerén keresztül szerezzük be az olvasnivalókat, kihasználva az alkalmanként elérhető jelentős kedvezményeket. Bár megkerestek minket több cégtől is (Pl. Kelló, Géniusz Könyváruház), nem szeretnénk változtatni a beszerzésen, még mindig a Bookline-nál kapjuk meg a legjobb feltételek mellett a könyveket. Könyvadományok minden évben érkeznek, 2023-ban is fogadjuk a hagyatéki, kidobásra szánt köteteket, ezekből könyvturkálót tartunk, amelynek bevétele szintén az állomány fejlesztésére lesz felhasználva.

Mivel a tavalyi évben nem sikerült az állományapasztást elvégeznünk és a több, mint 8.000 kötet miatt nagyon komoly helyhiánnyal küzdünk, így 2023. tavaszán már muszáj a selejtezést véghez vinni.

Az e-könyvek beszerzésén és szolgáltatásán már gondolkodunk, a jövőben szeretnénk majd ebbe az irányba is elmenni, bár ez valószínűleg nem a 2023-as évben lesz.

A szokásos állománnyal kapcsolatos munkák folyamatosan elvégzésre kerülnek: javítás, restaurálás, rekordok javítása az adatbázisban, kiemelések és helytörténeti gyűjtemény kezelése.

1. Szolgáltatások (változások, trendek) (legfeljebb 3000 karakter)

A helyben elérhető szolgáltatásainkban változást nem tervezünk. A távolról elérhető szolgáltatásaink továbbra is élnek, a vírushelyzet elmúltával is, ezt olvasóink továbbra is örömmel használják, veszik igénybe.

Könyvmolyklubot az érdeklődés hiányára való tekintettel nem szervezünk, de a nyáron több író-olvasó találkozó és irodalmi előadás megszervezésében is részt veszünk – a fentebb már említett módon.

A meglévő két Facebook-oldalt továbbra is napi rendszerességgel igyekszünk frissíteni, így felhívva magunkra a figyelmet.

Mivel nagyon sok programot szervez a művelődési ház, amelynek szervezésében, lebonyolításában a könyvtár is részt vesz, így kevesebb lehetőség, anyagi forrás marad arra, hogy a könyvtár külön programokat szervezzen, illetve azokra már így külön nincs is szükség. Mivel korlátozottak a személyi és az anyagi lehetőségeink, így a programok, rendezvények nem különülnek el az intézményen belül (csak az író-olvasó találkozót tekintjük könyvtári programnak, a többi kulturális előadás, szakkör találkozó stb. a művelődési ház statisztikájában, beszámolójában, munkatervében jelenik meg).

1. Minőségirányítás (legfeljebb 1000 karakter)

Használói elégedettség-mérést tervezünk az idén, a könyvtári működésről.

Folyamatosan igyekszünk a szolgáltatásink minőségét javítani, ehhez nagyban hozzájárul, hogy szívesen meghallgatjuk látogatóink javaslatait, ötleteit is, legyen szó programokról vagy épp könyv- és folyóirat beszerzésről

1. Tudományos kutatás és kiadványok (legfeljebb 1000 karakter)

Tudományos kutatást 2023-ban nem tervez a könyvtár végezni.

1. Partnerségi együttműködések (legfeljebb 1000 karakter)

Nyitottak vagyunk minden megkeresésre, de eddig csak a környékbeli iskolákkal, könyvtárakkal ápol a könyvtár jó kapcsolatot – amelyet igyekszünk a jövőben is megőrizni.

1. PR/marketing/kommunikáció eredményei (legfeljebb 1000 karakter)

Fizetett megjelenésre 2023-ban sem költünk, különösebben nincs is szüksége az intézménynek rá. Minden évben van 2-3 olyan rendezvényünk, megmozdulásunk, amelyről a helyi sajtó (megyei lap, térségi lap, térségi tévé, rádió) is szívesen tájékoztat. A Balatongyöröki Hírlevélben folyamatos a megjelenésünk (új könyvek ajánlója, programok, információk stb.).

A művelődési ház a nyári rendezvényeit – mivel az pályázati elvárás – fizetett hirdetésekkel is népszerűsíti, így pl. egy íróval történő találkozó is bekerül a Facebook-os illetve Szuperinfós hirdetések közé – de ezek nem kerülnek bele a könyvtár „statisztikáiba”.

1. Összefoglaló a vármegyei hatókörű városi könyvtár által (legfeljebb 1500 karakter)

A megyei könyvtár:

- Szervezi, koordinálja és ellenőrzi a megyében működő könyvtárak statisztikai adatszolgáltatását, a mutatószámok értelmezését.

- Évente két alkalommal a könyvtári szolgáltatások megvalósításával kapcsolatos információs szakmai műhelynapot szervez a megyében lévő nyilvános városi és települési könyvtárak könyvtárosai számára.

- A megyei hatókörű városi könyvtár segíti a települési nyilvános könyvtárakat a beszámoló és munkaterv sablon eljuttatásával, kitöltési segédlettel. A beszámolókról elemzés készül, a tanulságokat szakmai előadás keretében az érintettek megbeszélik és lehetővé válik a „jó gyakorlatok” átvétele.

- A települési nyilvános könyvtárak éves szakmai beszámolóját és munkatervét elektronikus formában megőrzi és hozzáférhetővé teszi a megyei hatókörű városi könyvtár honlapján.

- A Deák Ferenc Megyei és Városi Könyvtár felhívta a figyelmet a megjelenő új pályázatokra, valamint segítséget és szakvéleményt is nyújtott a pályázatok készítéséhez (NKA irodalmi pályázatok, NKA eszközfejlesztési pályázat, Digitális Jólét Program pályázat).

1. Az energiaválság okozta változásokról (legfeljebb 2000 karakter)

A jelenlegi energia-válság és a költségek jelentős emelkedése egyelőre nem fenyegeti a működést, nem kell bezárnia az intézménynek, illetve a szolgáltatásait sem kell lekorlátozni (több program, rendezvény, sporttevékenység és klub is működik az intézményben – amely egy épületben van a polgármesteri hivatallal, így a működés folyamatosan biztosított, a terek és a nyitvatartási idő teljes egészében jól kihasznált).

Értelemszerűen igyekszünk a mindennapokban „spórolni” az energia- és anyagköltségeken, így továbbra is folytatjuk a „Zöld Könyvtár”-felé való elmozdulást (Csak azt nyomtatjuk, amit nagyon muszáj, nem használunk a vízautomatánál eldobható műanyag poharat, csökkentjük a villany-használatot az olvasótérben stb.).

**Összesen legfeljebb 16.500 karakter**

**Az egyes fejezetek összefoglalásaképpen lehetőség van az azokhoz kapcsolódó, legfeljebb egy oldal terjedelmű releváns infografika beszámolóba / munkatervbe illesztésére. (max. 12 infografika)**